وراثہ
وراثہ Gene والدین حیوانات و نباتات دونوں کی جانب سے اولاد میں وراثت heredity کو منتقل کرنے والی بنیادی اکائی ہے یادآوری کرلیجیئے کہ علم وراثیات و حیاتیات میں وراثت سے مراد جائداد نہیں بلکہ والدین کے حیاتیاتی biological خواص ہیں گویا وراثہ ج وراثات کو موروثی اکائی کہا جا سکتا ہے جو والدین کا کوئی خاصہ trait یا کئی خاصات مثلا آنکھ کا رنگ جسم کا قد وغیرہ اولاد کو منتقل کرتی ہے یہ موروثی اکائیاں یا وراثات جینز ڈی این اے کے طویل سالمے پر ایک قطار کی صورت میں موجود ہوتی ہیں اس کی مثال کچھ یوں دی جا سکتی ہے کہ جیسے دھاگے کے بہت سے چھوٹے چھوٹے ٹکڑوں کو گرہ باندھ کر ایک کر دیا جائے تو اس طرح بننے والے بڑے دھاگے کو ڈی این اے اور گرہ سے بندھے ہوئے چھوٹے ٹکڑوں کو جین وراثہ کہا جا سکتا ہے ابتداء میں دو اہم الفاظ کی وضاحت اور انکے مفہوم کا فرق وراثی امراض  Genetic diseases  یہ وراثوں میں پیدا ہونے والے مختلف نقائص کی وجہ سے نمودار ہونے والے امراض ہیں یہ نقص  قبل از پیدائش یعنی وراثتی heredity بھی ہو سکتا ہے اور بعداز پیدائش یعنی حصولی acquired بھی وراثتی امراض  Hereditary diseases  یہ وراثوں میں پیدا ہونے والے مختلف نقائص کی وجہ سے نمودار ہونے والے امراض ہیں یہ نقص  قبل از پیدائش یعنی وراثتی heredity ہوتا ہے اور اسی لیۓ انکو پیدائشی امراض بھی کہتے ہیں وراثہ یا جین کہلانے والے ڈی این اے کے سالمہ کے یہ ٹکڑے یا قطعات اپنے طور پر الگ الگ مخصوص و مختلف اقسام کی پروٹین تیار کرتے ہیں یعنی ڈی این اے کے سالمہ میں جسم کو درکار مختلف اقسام کی پروٹین کو تیار کرنے کے لیے علاحدہ علاحدہ مخصوص حصے یا جینز ہوتے ہیں دراصل جینز پہلے کسی ایک پروٹیں کے لیے مخصوص RNA کا مسودہ ڈی این اے سے نقل کرتے ہیں اور پھر یہ آراین اے  پروٹیں تخلیق کرتا ہے تقریبا ہر وراثہ میں تین اہم حصے ہوتے ہیں جن کے نام نیچے درج کیے جا رہے ہیں جبکہ ان کے کام کی تفصیل نیکلیوٹائڈ کو بیان کرنے کے بعد درج کی جائگی معزاز promoter یہ اپنے نیوکلیوٹائڈ کی ترتیب sequence کے ذریعہ ڈی این اے سے آراین اے بنانے کی شروعات کرتا ہے ترميزی encoding یہ اپنے نیوکلیوٹائڈ کی ترتیب کے ذریعہ آراین اے کی نقل کاپی بناتا ہے توقف stop یہ اپن نیوکلیوٹائڈ کی ترتیب کے ذریعہ آراین اے کی نقل کا عمل ختم کرتا ہے